pythainlp/thai-wiki-dataset-v4 huggingface dataset:
จุงอิจิ อินาโมโตะ

จุงอิจิ อินาโมโตะ (; โรมาจิ: "Inamoto Jun'ichi") เป็นนักฟุตบอลชาวญี่ปุ่น เล่นในตำแหน่งกองกลาง เกิดเมื่อวันที่ 18 กันยายน 1979 
เส้นทางอาชีพ.
อินาโมโตะเริ่มเล่นฟุตบอลตั้งแต่ระดับเยาวชนกับกัมบะ โอซากะก่อนจะเซ็นสัญญาอาชีพในปี 1997 และเริ่มมีชื่อเสียงในวงกว้างเมื่อได้เซ็นสัญญากับอาร์เซนอลในพรีเมียร์ลีกของอังกฤษในปี 2001
อินาโมโตะยิงได้ 2 ประตูในรายการฟุตบอลโลก 2002 แต่ก็ไม่เพียงพอที่จะทำให้อาร์เซนอลเก็บตัวเอาไว้ และได้ปล่อยตัวออกมาก่อนที่ฤดูกาลต่อมาจะเริ่ม หลังจากนั้น อินาโมโตะได้เซ็นสัญญากับทางฟูลัมด้วยสัญญายืมตัวระยะยาวจากกัมบะ โอซากะ และเมื่อเริ่มปรับตัวเข้ากับการค้าแข้งที่ลอนดอนได้ มีชื่อเสียงด้านการเข้าบอลที่หนัก และมีสายตาที่แหลมคม อินาโมโตะเริ่มมีชื่อเสียงมากขึ้นเมื่อทำได้ถึง 4 ประตูในการเจอกับสโมสรโบโลญญาในศึก Intertoto Cup โดยสามารถทำแฮตทริกได้ด้วย นอกจากนั้นยังยิงประตูให้ฟูลัมในการเจอกับ ทอตนัมฮอตสเปอร์ ซันเดอร์แลนด์ มิดเดิลส์เบรอ และ แมนเชสเตอร์ยูไนเต็ดในเกมพรีเมียร์ลีก และเอฟเวอร์ตันในเอฟเอคัพ จนกลายเป็นดาวเด่นในวงการฟุตบอลญี่ปุ่น แต่เมื่อโชคร้ายกระดูกแข้งหักในเกมอุ่นเครื่องกับทีมชาติอังกฤษ อินาโมโตะจึงต้องเดินทางกลับกัมบะ โอซากะ แม้ฟูลัมต้องการจะเซ็นสัญญาอีกครั้ง แต่สโมสรไม่แน่ใจว่าอินาโมโตะจะสลัดอาการบาดเจ็บได้เป็นปลิดทิ้งหรือไม่ จึงตัดสินใจไม่เซ็นสัญญา
ในที่สุด อินาโมโตะได้เซ็นสัญญากับเวสต์บรอมมิชอัลเบียนด้ยค่าตัวเพียง 200,000 ปอนด์ แต่จะได้รับค่าจ้างก็ต่อเมื่อได้ลงสนามเท่านั้น อย่างไรก็ตาม เมื่อแกรี เม็กสัน ผู้จัดการทีมได้โบกมือลาไป ไบรอัน ร็อบสัน ที่เข้ามาแทนนั้นก็ไม่ค่อยมั่นใจในความสามารถของอินาโมโตะ จึงได้ปล่อยให้คาร์ดิฟฟ์ซิตียืมตัวในช่วงหลังของฤดูกาล 2004-05 และทำผลานได้ประทับใจจนกระทั่งเวสต์บรอมมิชอัลเบียนเรียกตัวกลับมาเพื่อให้อยู่รอดในพรีเมียร์ลีก จนในฤดูกาล 2005-06 อินาโมโตะได้ลงสนามอย่างสม่ำเสมอให้กับเวสต์บรอมฯ จนมีชื่อติดทีมชาติญี่ปุ่นลุยศึกฟุตบอลโลก 2006 และเป็นนักเตะคนแรกของเวสต์บรอมฯ ในรอบ 20 ปีที่ได้ลงเล่นรายการนี้
เมื่อวันที่ 31 สิงหาคม 2006 อินาโมโตะได้เซ็นสัญญาสองปีกับกาลาทาซาไร และเมื่อวันที่ 29 พฤษภาคม 2007 ได้มีการประกาศว่าอินาโมโตะได้ร่วมทัพกับไอน์ทรัคท์ฟรังค์ฟวร์ทแบบไร้ค่าตัว โดยได้ผนึกกำลังกับนาโอฮิโระ ทากาฮาระ รุ่นน้องในทีมชาติ แต่ได้ถูกปล่อยตัวเมื่อวันที่ 30 มีนาคม 2009 ในวัย 29 ปี
เมื่อวันที่ 19 มิถุนายน 2009 อินาโมโตะย้ายไปค้าแข้งกับสโมสรแรนในลีกเอิง ฝรั่งเศส ก่อนที่จะย้ายกลับมาค้าแข้งที่ญี่ปุ่นอีกครั้งกับ คาวาซากิ ฟรอนตาเล ในวันที่ 11 มกราคม 2010 และเมื่อปี 2015 ได้ย้ายมาเล่นให้กับคอนซาโดเล ซัปโปโระ
จะเป็นของเธอตลอดไป

จะเป็นของเธอตลอดไป เป็นซิงเกิลของวงของ GHOST ในปี พ.ศ. 2560 ที่ประกอบด้วยอดีตสมาชิก 3 คนของเอบีนอร์มัล (โอ่ง และเก่ง) พร้อมด้วยเอก Sleeping Sheep ในปี พ.ศ. 2560 โดยก่อนหน้านี้ หนึ่งในสมาชิกของวงอย่าง หนีด-สิทธิพันธ์ บุญจันทร์ ในตำแหน่งมือกลองจะลาออกจากวงไป ทำให้เหลือเพียง เอก-เก่ง-โอ่ง ที่เดินหน้าทำงานเพลงต่อสังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 5 เมษายน พ.ศ. 2560 ในร้านค้าไอทูนส์
เนื้อหาของเพลงนี้พูดถึงรักแท้ และคำสัญญาที่มอบให้คนรักว่าจะดูแลเธอไม่ว่าจะเป็นช่วงเวลาที่ดีหรือร้ายก็ตาม และมิวสิกวิดีโอได้เอาเรื่องราวความรักของผู้หญิงที่ทำงานกลางคืน ซึ่งหลายคนอาจมองว่าพวกเธอไม่มีวันได้เจอรักแท้มานำเสนอ
ชาร์ต.
เพลง "จะเป็นของเธอตลอดไป" ได้คว้าอันดับ 7 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 1 วันในไอทูนส์
เอเชียแอตแลนติกแอร์ไลน์ส

เอเชียแอตแลนติกแอร์ไลน์ส (เป็นสายการบินเช่าเหมาลำตั้งสำนักงานใหญ่อยู่ที่กรุงเทพมหานคร โดยเป็นบริษัทสาขาของบริษัทตัวแทนท่องเที่ยวญี่ปุ่น H.I.S.
ประวัติ.
สายการบินเอเชียแอตแลนติกเริ่มปฏิบัติการบินเที่ยวแรกจากท่าอากาศยานสุวรรณภูมิมุ่งหน้าสู่ท่าอากาศยานนานาชาตินาริตะเมื่อวันที่ 19 สิงหาคม 2556 โดยสายการบินเอเชียแอตแลนติก ก่อตั้งจริงเป็นวันแรก 3 ธันวาคม 2556 ปัจจุบันมีจำนวนเที่ยวบินที่ผู้ใช้บริการอยู่เป็นจำนวนมากเรื่อยมาจนถึงปัจจุบันนี้
มีสายการบินเป็นการร่วมทุนระหว่างบริษัทตัวแทนท่องเที่ยวญี่ปุ่น H.I.S. และกลุ่มธุรกิจโรงแรมใบหยก 2 เขตราชเทวี กรุงเทพมหานคร ในปี พ.ศ. 2561 สายการบินได้ทำการบินไปยัง ภูเก็ต เฉิ่นหยาง และซับโปโระ และมีเที่ยวบินจากท่าอากาศยานสุวรรณภูมิไปยังท่าอากาศยานอู่ตะเภา ใช้สำหรับฝึกนักบิน
ในเดือนพฤษภาคม พ.ศ. 2567 นิตยสารบางฉบับรายงานว่าสายการบินกำลังเปลี่ยนชื่อเป็น AIRTHAILAND และมีเป้าหมายที่จะกลับมาให้บริการอีกครั้งระหว่างเดือนสิงหาคมถึงตุลาคม พ.ศ. 2567 ด้วยเครื่องบิน A330 จำนวน 3 ลำ
จุดหมายปลายทาง.
เอเชียแอตแลนติกมุ่งหน้าสู่จุดหมายปลายทางต่อไปนี้
ฟุตบอลชิงถ้วยพระราชทานสมเด็จพระจักรพรรดิ

การแข่งขันฟุตบอลชิงถ้วยพระราชทานสมเด็จพระจักรพรรดิ หรือ ถ้วยพระจักรพรรดิ (ญี่ปุ่น: 天皇杯全日本サッカー選手権大会 หรือ 天皇杯 (เท็นโนไฮ), อังกฤษ: Emperor's Cup) เป็นการแข่งขันฟุตบอลของสมาคมฟุตบอลญี่ปุ่น และเป็นการแข่งขันฟุตบอลที่เก่าแก่ที่สุดของญี่ปุ่น มีประวัติย้อนไปตั้งแต่ ค.ศ. 1921 ก่อนการก่อตั้งเจลีก ลีกฟุตบอลญี่ปุ่น (JFL) หรือลีกฟุตบอลญี่ปุ่น (JSL) โดยในช่วงก่อนสงครามโลกครั้งที่ 2 นั้น ทีมจากเกาหลี ไต้หวัน และแมนจูกัวสามารถเข้าร่วมการแข่งขันได้ด้วย ส่วนรายการของฟุตบอลหญิงนั้นคือ ฟุตบอลชิงถ้วยพระราชทานสมเด็จพระจักรพรรดินี
ภาพรวม.
จุดประสงค์ของการแข่งขันฟุตบอลรายการนี้คือการหา "ทีมที่ดีที่สุดในญี่ปุ่น" ในปัจจุบัน ทีมที่สังกัดสมาคมฟุตบอลญี่ปุ่นทั้งจาก เจลีก ดิวิชัน 1 เจลีก ดิวิชัน 2 ทีมผู้ชนะจากลีกท้องถิ่น 47 จังหวัด ทีมอันดับ 1 จากครึ่งฤดูกาลของเจเอฟแอล ทีมชนะเลิศลีกมหาวิทยาลัย (กรณีมีทีมใดถอนตัวออกจากการแข่งขัน ทีมชนะเลิศลีกมหาวิทยาลัยจะได้เข้าร่วมแทน) สามารถเข้าร่วมการแข่งขันได้ จัดว่าเป็นถ้วยรางวัลระดับประเทศอันทรงเกียรติ ผู้ชนะเลิศหากมาจากเจลีกจะได้รับสิทธิ์เข้าแข่งขันเอเอฟซีแชมเปียนส์ลีกในฤดูกาลต่อไป
นับตั้งแต่ก่อตั้งเจลีกในปี 1992 สโมสรฟุตบอลอาชีพเริ่มโดดเด่นในรายการนี้ ถ้วยพระจักรพรรดิทำการแข่งขันแบบแพ้คัดออก จึงเป็นโอกาสที่ทีมสมัครเล่นจะเขี่ยทีมใหญ่ตกรอบและกำเนิดดาวดังขึ้นในวงการฟุตบอล โดยหนึ่งในเหตุการณ์ที่เป็นที่รู้จักกันคือเมื่อคราวที่โรงเรียนมัธยมปลายเขตฟุนาบาชิสามารถล้มแชมป์เจลีกปี 2003 โยโกฮามะ เอฟ มารินอสได้ในฤดูกาล 2003-04 ด้วยการยิงจุดโทษ ทั้งนี้ ทีมนอกลีกทีมสุดท้ายที่เคยได้แชมป์คือทีมมหาวิทยาลัยวาเซดะที่คว้าถ้วยพระจักรพรรดิได้ในปี 1966
ในช่วงปี 1969 ถึงปี 2014 นัดชิงชนะเลิศถ้วยพระจักรพรรดิจะจัดขึ้นในวันขึ้นปีใหม่ของปีต่อมาที่สนามกีฬาโอลิมปิก ตามธรรมเนียมถือว่าเป็นแมตช์ปิดฤดูกาล
รูปแบบ.
การแข่งขันเป็นแบบแพ้คัดออก โดยทีมที่เข้าร่วมการแข่งขันคือทีมจากเจลีก ดิวิชัน 1 เจลีก ดิวิชัน 2 แชมป์ภูมิภาค 47 ทีม (ประกอบไปด้วยทีมสมัครเล่น ตั้งแต่ทีม เจลีก ดิวิชัน 3 ไปจนถึงทีมโรงเรียน) และ 1 ทีมที่ฝ่ายจัดการแข่งขันคัดเลือกมาจากทีมสมัครเล่น (มักจะเป็นทีมแชมป์มหาวิทยาลัย)
ทีมจาก เจลีก ดิวิชัน 1 และ เจลีก ดิวิชัน 2 จะได้รับสิทธิ์ผ่านเข้าไปเล่นรอบต่อไปเลย โดยในอดีต ทีมจาก เจลีก ดิวิชัน 1 และแชมป์ของ เจลีก ดิวิชัน 2 จะได้รับสิทธิ์ 1 "บาย" ส่วนทีมที่เข้าร่วมการแข่งขันเอเอฟซีแชมเปียนส์ลีกจะได้รับ 3 "บาย" แต่นับตั้งแต่ปี 2017 ทุกทีมจาก เจลีก ดิวิชัน 1 และ เจลีก ดิวิชัน 2 จะได้รับสิทธิ์ 1 "บาย" เท่ากัน
ทั้งนี้ ก่อนปี 2008 นั้น มี 48 ทีมที่เข้าร่วม 2 รอบแรก คือแชมป์ภูมิภาค 47 ทีม กับแชมป์มหาวิทยาลัยอีก 1 ทีม จากนั้น ทีมจากลีก JFL (ลีกสาม) และจาก 13 ทีมในเจลีก ดิวิชัน 2 จะเข้าร่วมในรอบที่ 3 และสุดท้าย ทีมจากเจลีก ดิวิชัน 1 จะเข้าร่วมในรอบที่ 4 ทำให้มีทั้งหมด 80 ทีมที่เข้าร่วมการแข่งขัน
ชิมิซุ เอส-พัลส์

"S" แทนตัวอักษรตัวแรก 4 อย่าง 1.เมือง "Shimizu" 2.จังหวัด "Shizuoka" 3.แฟนบอล "Supporter" 4.ฟุตบอล "Soccer" และ "พัลส์" ใน ภาษาอังกฤษหมายถึง "ชีพจร" เพื่อแสดงความเป็นหนึ่งของทุกฝ่ายที่เกี่ยวข้องกับทีม
แม้จะเป็นสโมสรอายุน้อย แต่ผลงานของเอส-พัลส์ถือว่าไม่น้อยหน้า เพราะนับตั้งแต่เล่นลีกอาชีพในปี 1992 ก็ประสบความสำเร็จในรายการฟุตบอลถ้วยอยู่เป็นประจำ โดยสามารถเข้ารอบชิงชนะเลิศรายการถ้วยพระจักรพรรดิและเจลีกคัพได้ถึงอย่างละ 5 ครั้ง คว้าแชมป์เจแปนนีส ซูเปอร์คัพได้ 2 สมัย และคว้าแชมป์เอเชียนคัพวินเนอร์คัพได้ 1 สมัย
แต่อย่างไรก็ตาม ผลงานในฟุตบอลเจ1 ลีก ยังไม่โดดเด่นนัก โดยในปี 1999 เป็นปีที่สโมสรเข้าใกล้แชมป์มากที่สุด หลังจากที่ทำคะแนนได้สูงที่สุดในเลกที่สอง แต่สุดท้ายกลับพ่ายแพ้ในการยิงจุดโทษในรอบเพลย์ออฟเพื่อหาแชมป์
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา
ผู้เล่นปัจจุบัน.
<templatestyles src="Template:Football squad player/styles.css" />
ซานเฟรชเช ฮิโรชิมะ

สโมสรฟุตบอล ซานเฟรชเช ฮิโรชิมะ  เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจ1 ลีก มีถิ่นฐานอยู่ที่เมืองฮิโรชิมะ จังหวัดฮิโรชิมะ เป็นส่วนหนึ่งของ 10 สโมสรที่เป็นตัวแทนของ เจลีก
สโมสรเริ่มต้นมาจากการเป็นทีมองค์กรของบริษัทมาสด้า ก่อนจะเปลี่ยนมาเป็น ซานเฟรชเช ฮิโรชิมะ ในปี 1992 ก่อนจะมาประสบความสำเร็จในช่วงหลัง คือการคว้าแชมป์เจ1 ลีก ได้ 3 สมัยในปี 2012, 2013 และ 2015 คว้าแชมป์เจแปนนิส ซูเปอร์คัพได้ 3 สมัยในปี 2008, 2013 และ 2014
โดยคำว่า "ซานเฟรชเช" มาจาก "ซาน"เป็น ภาษาญี่ปุ่น หมายถึงเลขสาม และ "เฟรชเช" เป็น ภาษาอิตาลี หมายถึงลูกธนู เมื่อนำมารวมกันจึงหมายความว่า "ลูกธนูสามดอก" ซึ่งมาจากประวัติศาสตร์ของประเทศญี่ปุ่น "โมริ โมโตนาริ" ตระกูลไดเมียวใหญ่แถบฮิโรชิมะกับประโยคที่เขาบอกแก่บุตรชาย 3 คนว่า "ลูกธนูดอกเดียวย่อมหักง่าย แต่หากลูกธนูสามดอกรวมกันแล้วย่อมหักได้ยาก"
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา
ผู้เล่นปัจจุบัน.
"ข้อมูลล่าสุด 20 มิถุนายน 2024"
<templatestyles src="Template:Football squad player/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คาวาซากิ ฟรอนตาเล

สโมสรฟุตบอลคาวาซากิ ฟรอนตาเล (ญี่ปุ่น: 川崎フロンターレ, อังกฤษ: Kawasaki Frontale) เป็นสโมสรฟุตบอลอาชีพในเจ1 ลีก ของประเทศญี่ปุ่น มีถิ่นฐานอยู่ที่นครคาวาซากิ จังหวัดคานางาวะ ทางตอนใต้ของกรุงโตเกียว มีสนามเหย้าคือ สนามกีฬาโทโดโรกิ ซึ่งตั้งอยู่ใจกลางนครคาวาซากิ
สโมสรแห่งนี้ก่อตั้งขึ้นในปี 1955 ในชื่อสโมสรฟุตบอลฟูจิตสึ เข้าร่วมลีกสมัครเล่น JSL ดิวิชัน 1 ครั้งแรกในปี 1977 แต่ตกชั้นไปในลีกล่างมาตลอด เมื่อปี 1997 สโมสรยกระดับมาเป็นสโมสรฟุตบอลอาชีพและได้เปลี่ยนชื่อเป็น "ฟรอนตาเล" ซึ่งมีความหมายว่า ด้านหน้า (frontal) ในภาษาอิตาลี และในที่สุดได้ขึ้นมาลีกสูงสุดอีกครั้งในปี 2000 โดยได้สัมผัสเกมเจลีกเป็นครั้งแรก สโมสรเข้าใกล้ความสำเร็จมากที่สุดในปี 2006 โดยได้รองแชมป์ในเจลีก ดิวิชัน 1 และได้เข้าร่วมการแข่งขันเอเอฟซีแชมเปียนส์ลีกในปี 2007 และผ่านเข้ารอบแบ่งกลุ่มไปได้ ฟรอนตาเลทำผลงานได้ดีขึ้นเรื่อยๆ และมีนักฟุตบอลทีมชาติญี่ปุ่นเกิดขึ้นในทีมมากมาย
ปี 2017 “อัซซูร่า เนโร่” คาวาซากิ ฟรอนตาเล่ สร้างประวัติศาสตร์คว้าแชมป์เจลีก สมัยแรกมาครองได้สำเร็จ หลังเปิดบ้านไล่ถล่ม โอมิยะ อาร์ดิย่า 5-0 ขณะที่ “กวางเขาเหล็ก” คาชิมะ แอนท์เลอร์ส ทำได้แค่บุกเสมอ จูบิโล อิวาตะ 0-0 ทำให้ทั้งสองทีมมีแต้มเท่ากันที่ 72 คะแนน หลังแข่งครบ 34 เกม แต่ คาวาซากิ ฟรอนตาเล่ มีลูกได้เสียที่ดีกว่าจึงเป็นฝ่ายคว้าแชมป์ไปครอง
ในอดีต สโมสรมีผู้เล่นทีมชาติไทยมาค้าแข้งอยู่ด้วยคือ ชนาธิป สรงกระสินธ์
ผู้เล่นปัจจุบัน.
<templatestyles src="Template:Football squad player/styles.css" />
เกียรติประวัติ.
ภายในประเทศ
รายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก

นี่คือรายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก ประกอบด้วยวิดีโอออนไลน์อันดับต้น ๆ จำนวน 25 วิดีโอที่มีการชมมากที่สุดใน 24 ชั่วโมงของการปล่อยทั่วโลก ในช่องทาง Youtube และ Facebook เท่านั้น ซึ่งรายชื่อนี้ไม่รวม "ตัวอย่างภาพยนตร์" แต่จะอยู่ในรายชื่อตัวอย่างภาพยนตร์ออนไลน์ที่มียอดผู้ชมมากที่สุดใน 24 ชั่วโมงแรก
วิดีโอยอดนิยม.
ส่วนนี้ไม่รวมตัวอย่างภาพยนตร์และมิวสิกวิดีโอ บริษัทผลิตภาพยนตร์และบริการแพลตฟอร์มวิดีโออ้ายฉีอี้ของจีน เป็นเจ้าของวิดีโอที่มีผู้ชมมากที่สุดสี่ในสิบอันดับแรก
มิวสิกวิดีโอยอดนิยม.
จากมิวสิกวิดีโอที่มีผู้ชมมากที่สุดสิบอันดับแรก มีสองศิลปินที่มีวิดีโอมากกว่าหนึ่งรายการ ได้แก่ บีทีเอส ห้ารายการและ แบล็กพิงก์ สามรายการ
ในเดือนกันยายน 2019 ยูทูบได้เปลี่ยนนโยบายเกี่ยวกับจำนวนการดูวิดีโอ และไม่รวมการดูโฆษณาแบบชำระเงินจากสถิติตลอด 24 ชั่วโมง
ฟุตซอลชิงแชมป์แอฟริกา

ฟุตซอลชิงแชมป์แอฟริกา  หรือเป็นที่รู้จักในชื่อ แอฟริกันฟุตซอลแชมป์เปียนชิพ จนถึงปี 2015) เป็นการแข่งขันฟุตซอลระดับนานาชาติในทวีปแอฟริกาถูกจัดขึ้นครั้งแรกในปี 1996 โดยสมาพันธ์ฟุตบอลแห่งแอฟริกา (CAF) และจัดต่อกันเรื่อย4ปีครั้ง
ในวันที่ 6 สิงหาคม 2015, คณะกรรมการบริหารของสมาพันธ์ฟุตบอลแห่งแอฟริกาได้เปลี่ยนชื่อทัวร์นาเมนต์นี้จากชื่อ แอฟริกันฟุตซอลแชมป์เปียนชิพ (African Futsal Championship) เป็น ฟุตซอลชิงแชมป์แอฟริกาหรือแอฟริกาฟุตซอลคัพออฟเนชันส์ (Africa Futsal Cup of Nations), ให้เหมือนกับ แอฟริกาคัพออฟเนชันส์.
ผลการแข่งขัน.
"<templatestyles src="การอ้างอิง/styles.css"/>^n/a " A round-robin tournament determined the final standings.
"<templatestyles src="การอ้างอิง/styles.css"/>^Cancelled " ในปี 2011 ถูกยกเลิกเนืองจากมีการคัดเลือกทีมจากแอฟริกา 3 ทีม ไปแข่งขันฟุตซอลชิงแชมป์โลก 2012โดยการคัดเลือกนั้นมีการจัดการแข่งแยกต่างหากซึ่งอียิปต์ ลิเบีย และโมร็อกโกได้ไปเข้าร่วมการแข่งขันฟุตซอลชิงแชมป์โลก 2012
"* = เจ้าภาพ"
เจ้าหญิงฮิโระโกะ

เจ้าหญิงฮิโระโกะ (? – 24 พฤษภาคม 1493) เจ้าหญิงและพระสนมในจักรพรรดิญี่ปุ่นโดยเป็นพระธิดาใน เจ้าชายยะซุอะกิระ พระราชโอรสองค์ที่ 2 และอดีตรัชทายาทใน จักรพรรดิไดโงะ ต่อมาพระองค์ได้เข้าถวายตัวเป็นพระสนมใน จักรพรรดิซุซะกุ และได้มีพระประสูติกาลพระราชธิดาพระองค์เดียวคือ เจ้าหญิงมะซะโกะ ซึ่งต่อมาได้ถวายตัวเป็นจักรพรรดินีใน จักรพรรดิเรเซ แต่หลังจากนั้นไม่นานเจ้าหญิงฮิโระโกะก็เกิดประชวรขึ้นเนื่องจากพระอาการตกพระโลหิตจนกระทั่งสิ้นพระชนม์เมื่อวันที่ 24 พฤษภาคม พ.ศ. 1993
ฟูจิวาระ โนะ ทาเนโกะ

ฟูจิวาระ โนะ ทาเนโกะ (? – 12 สิงหาคม 1439) พระสนมในจักรพรรดิญี่ปุ่นโดยเป็นพระสนมใน จักรพรรดิอูดะ จักรพรรดิองค์ที่ 59 เป็นพระราชมารดาใน จักรพรรดิไดโงะ จักรพรรดิองค์ที่ 60 และเป็นพระอัยยิกาในจักรพรรดิซูซากุ จักรพรรดิองค์ที่ 61 และ จักรพรรดิมูรากามิ จักรพรรดิองค์ที่ 62
ต่อมาภายหลังจากที่ทะเนะโกะถึงแก่กรรมในวันที่ 12 สิงหาคม พ.ศ. 1439 จักรพรรดิอุดะได้สถาปนาเธอให้มีสถานะเทียบเท่า โคไตโง หรือพระราชชนนี
เจ้าหญิงคินชิ (พระราชธิดาในจักรพรรดิอูดะ)

เจ้าหญิงคินชิ (1433 – 7 เมษายน 1453) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิอุดะ จักรพรรดิองค์ที่ 59 ที่ประสูติแต่ ฟุจิวะระ โนะ องชิ และเป็น เจ้าหญิงพระชายา ใน เจ้าชายอะสึโยชิ พระเชษฐาต่างพระมารดาและเป็นพระราชอนุชาร่วมพระราชมารดาเดียวกับ จักรพรรดิไดโงะ จักรพรรดิองค์ที่ 60
เจ้าหญิงคินชิ (พระราชธิดาในจักรพรรดิไดโงะ)

เจ้าหญิงคินชิ (1447 – 29 พฤศจิกายน 1481) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิไดโงะ จักรพรรดิองค์ที่ 60 และเป็นภริยาของ ฟุจิวะระ โนะ โมะโระซุเกะ
คากิมง-อิง

คากิมง-อิง (? – คริสตทศวรรษที่ 1380?) พระสนมและนางกำนัลแห่งจักรพรรดิญี่ปุ่นโดยเป็นพระสนมและนางกำนัลใน จักรพรรดิโกะ-มูรากามิ จักรพรรดิองค์ที่ 97 และองค์ที่ 2 แห่ง ราชสำนักใต้ ใน ยุคราชสำนักเหนือ-ใต้ และเป็นพระราชมารดาของจักรพรรดิถึง 2 พระองค์คือ จักรพรรดิโชเก จักรพรรดิองค์ที่ 98 และ จักรพรรดิโกะ-คาเมยามะ จักรพรรดิองค์ที่ 99 และองค์สุดท้ายแห่งราชสำนักใต้
วอลเลย์บอลชายชิงแชมป์โลก รุ่นอายุไม่เกิน 21 ปี 2017

วอลเลย์บอลชายชิงแชมป์โลก รุ่นอายุไม่เกิน 21 ปี 2017  เป็นครั้งที่ 19 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 21 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่ประเทศเช็กเกีย ในเมืองเบอร์โน และ เชสเกบุดเยยอวีตเซ ระหว่างวันที่ 23 มิถุนายน – 2 กรกฎาคม ค.ศ. 2017 มีทีมที่เข้าร่วมการแข่งขันทั้งหมด 16 ทีม
การคัดเลือก.
สหพันธ์วอลเลย์บอลระหว่างประเทศได้เปิดเผยจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 21 ปี
การแบ่งกลุ่ม.
การจับสลากแบ่งกลุ่มจัดขึ้นที่เมืองเบอร์โน ประเทศเช็กเกีย ในวันที่ 31 พฤษภาคม ค.ศ. 2017 ประเทศเช็กเกียฐานะประเทศเจ้าภาพได้รับให้เป็นทีมวางของกลุ่ม A และ 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก ส่วนที่เหลืออีก 8 ทีมจะถูกจับสลากในสองแถวถัดไป ตัวเลขในวงเล็บหมายถึงอันดับโลก ยู 21 ยกเว้น  เช็กเกีย ประเทศเจ้าภาพอันดับที่ 35
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
เหนี่ยวหัวใจสุดไกปืน

เหนี่ยวหัวใจสุดไกปืน เป็นละครในชุด "ภารกิจรัก" แนวแอ็คชั่น โรแมนติก ดราม่า สอดแทรกแนวคิด ความรัก มิตรภาพ และ การเสียสละเพื่อประเทศชาติ ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน เริ่มตอนแรกวันเสาร์ที่ 1 กรกฎาคม พ.ศ. 2560-22 กรกฎาคม พ.ศ. 2560 ต่อจากละครเรื่อง มายา (ละครโทรทัศน์) 
เรื่องย่อ.
ร้อยเอก ภูริช สัตตกมลพันธ์ (ศุกลวัฒน์ คณารศ) แห่งหน่วยรบพิเศษ สังกัดกองทัพบก กับภารกิจหลักในการขัดขวางการขนส่งยาเสพติดข้ามประเทศ ภูริชปฏิบัติหน้าที่อยู่ชายแดนไทย-พม่า ที่ค่ายทหารห่างไกลทุรกันดาร ทำภารกิจทางด้านทหารและบำรุงขวัญชาวบ้านไปด้วย จนทำให้ได้พบกับ พญ.นภัสชล (ภัทรศยา เครือสุวรรณศิริ) อายุรแพทย์และศัลยแพทย์สาวคนเก่ง ที่อาสามากับหน่วยแพทย์เคลื่อนที่เพื่อรักษาชาวบ้านฟรี จนกระทั่งเกิดเหตุการณ์ต่อสู้แย่งชิงดินแดนเมืองเผ่าลาซะ นภัสชล ถูกลักพาตัวไป ทำให้ภูริชได้รับภารกิจในการช่วยเหลือเธอ ได้ใช้เวลาอยู่ด้วยกันจนเกิดความรัก เมื่อภารกิจสำเร็จลุล่วง ภูริชต้องปฏิบัติภารกิจต่อจนได้รับบาดเจ็บสาหัสนอนไม่รับรู้อะไร แต่นภัสชลก็ได้ภูริชกลับคืนมา
เอวานเกเลี่ยน โครงการพัฒนาอิคาริ ชินจิ

เอวานเกเลี่ยน โครงการพัฒนาอิคาริ ชินจิ (; โรมาจิ: "Shin Seiki Evangerion: Ikari Shinji Ikusei Keikaku") เป็นเกมคอมพิวเตอร์ที่สร้างจากอนิเมะโทรทัศน์เรื่อง "อีวานเกเลียน มหาสงครามวันพิพากษา" (; โรมาจิ: "Shin Seiki Evangelion") โดยให้ผู้เล่นควบคุมอิคาริ ชินจิ ตัวละครเอกของเรื่อง โดยผู้เล่นจะต้องตัดสินใจเกี่ยวกับการกระทำต่าง ๆ ของชินจิ ฉากจะเริ่มต้นจากการโจมตีของเทวทูตองค์ที่ 3 เช่นเดียวกับอนิเมะ การตัดสินใจและการกระทำต่าง ๆ ที่ผู้เล่นเลือกจะสำแดงผลลัพธ์ต่าง ๆ ออกมา
ผู้เล่นจะหาเงินได้สามวิธีคือ ทำกิจกรรมในตารางประจำสัปดาห์, ต่อสู้ และเลือกบทสนทนา ผู้เล่นสามารถเลือกกิจกรรมของชินจิในแต่ละสัปดาห์ (ทุกวันจะมีกิจกรรมให้เลือกสองอย่าง) ซึ่งกิจกรรมเหล่านี้จะส่งผลต่อสถิติต่าง ๆ ของชินจิ เป็นต้นว่าการทดสอบการซิงโครจะช่วยเพิ่มความสามารถในการควบคุมเอวา ในวันอาทิตย์จะมีกิจกรรมพิเศษ ชินจิสามารถซื้อไอเทมหรือทำงานกับเนิร์ฟเพื่อปลดล็อกอุปกรณ์ใหม่ของเอวา การต่อสู้จะมาจากการควบคุม อันมาจากผลของสถิติการตัดสินใจอีกอย่างหนึ่งคือโชคช่วย การเลือกบทสนทนาของชินจิจะเป็นตัวแปรสำคัญอย่างยิ่งต่อการดำเนินเรื่อง
ในเกมและมังงะเรื่องนี้มีการเพิ่มเติมตัวละครใหม่ลงไปสามตัว เป็นเจ้าหน้าที่เทคนิคเพศหญิงของเนิร์ฟ ได้แก่ คะเอเดะ อะงะโนะ (; โรมาจิ: "Agano Kaede"), ซะสึกิ โออิ (; โรมาจิ: "Ōi Satsuki") และอะโอะอิ โมะงะมิ (; โรมาจิ: "Mogami Aoi")
มังงะ.
นอกจากนี้ "เอวานเกเลี่ยน โครงการพัฒนาอิคาริ ชินจิ" ยังมีการดัดแปลงเป็นมังงะ เรื่องโดยคะรา ภาพโดยโอะซะมุ ทะกะฮะชิ  จัดพิมพ์โดยสำนักพิมพ์คะโดะกะวะ เผยแพร่ในเดือนมิถุนายน 2548 ถึงเดือนกุมภาพันธ์ 2559 จำนวน 18 เล่ม ในไทยแปลและจัดจำหน่ายโดยสยามอินเตอร์คอมิกส์ บางครั้งเรียกสั้น ๆ ว่า "เอวาภาคโรงเรียน" ซึ่งมีลักษณะเป็นภาคแยกจากภาคปกติ เพราะนำตัวละครหลักจาก "อีวานเกเลียน มหาสงครามวันพิพากษา" เพียงแต่ปรับเนื้อเรื่องให้ต่างไปจากเดิม การแสดงพฤติกรรมทางบวกของตัวละครต่าง ๆ ที่ชัดเจนขึ้น อาทิ ชินจิเป็นคนที่กล้าพูด เรย์ที่ยิ้มมากกว่าปรกติ และอาสึกะที่เป็นคนตลก มีตัวละครใหม่เพิ่มขึ้น และตัวละครที่ตายไปแล้วในจากภาคปกติยังคงมีชีวิตอยู่ในภาคนี้ เช่นยูอิแม่ของชินจิ ส่วนฉากต่อสู้มีอยู่แต่น้อยและลดความรุนแรงลง โดยมีเทวทูต (ในที่นี้ใช้คำว่า "เป้าหมาย") ไม่มีหุ่นยนต์ในเรื่อง ใช้เพียงชินจิ เรย์ และอาสึกะสู้กับเทวทูตเท่านั้น
พระราชวรวงศ์เธอ พระองค์เจ้าฉายรัศมีหิรัญพรรณ

พระราชวรวงศ์เธอ พระองค์เจ้าฉายรัศมีหิรัญพรรณ (17 ธันวาคม พ.ศ. 2414 — 9 เมษายน พ.ศ. 2471) เป็นพระราชธิดาพระองค์ที่ 11 ในกรมพระราชวังบวรวิไชยชาญ ประสูติแต่จอมมารดาปุ้ย
พระประวัติ.
พระราชวรวงศ์เธอ พระองค์เจ้าฉายรัศมีหิรัญพรรณ เป็นพระราชธิดาพระองค์ที่ 11 ในกรมพระราชวังบวรวิไชยชาญ ประสูติแต่จอมมารดาปุ้ย (ธิดาพระยาพระราม (แสง) กับท่านปุก) เมื่อวันอังคารที่ 17 ธันวาคม พ.ศ. 2414
ในสมัยรัชกาลที่ 5 เมื่อปี พ.ศ. 2435 พระองค์เจ้าฉายรัศมีหิรัญพรรณ ทรงเข้าเป็นสามัญสมาชิกของหอพระสมุดวชิรญาณในพระบรมมหาราชวัง และประทานเงินบำรุงปีละ 20 บาทเป็นประจำทุกปี ปรากฏความใน "วชิรญาณวิเศษ" ว่า
"...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป..."
และ
"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ พระองค์เจ้าฉายรัศมีหิรัญญพรรณ์ ๑..."
พระราชวรวงศ์เธอ พระองค์เจ้าฉายรัศมีหิรัญพรรณ ประชวรพระโรคอัมพาตมาช้านาน สิ้นพระชนม์ที่พระตำหนักในพระบรมมหาราชวัง ในสมัยรัชกาลที่ 7 เมื่อวันจันทร์ที่ 9 เมษายน พ.ศ. 2471 พระชนมายุนับปีได้ 57 พรรษา พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ เสด็จเป็นประธานในการพระราชทานน้ำหลวงสรงพระศพ กับทั้งรับพระศพไว้ในพระบรมราชานุเคราะห์มีกำหนดเวลา 15 วัน พระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร เมื่อวันที่ 18 พฤษภาคม พ.ศ. 2473
ฮิโนนิชิ ซูเกโกะ

ฮิโนนิชิ ซูเกโกะ (1927 – 3 ตุลาคม 1983) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โคมัตสึ จักรพรรดิองค์ที่ 100 รวมถึงเป็นพระราชมารดาใน จักรพรรดิโชโก จักรพรรดิองค์ที่ 101 และเป็นพระราชมารดาบุญธรรมใน จักรพรรดิโกะ-ฮานาโซโนะ จักรพรรดิองค์ที่ 102
โออิโนมิกาโดะ โนบูโกะ

โออิโนมิกาโดะ โนบูโกะ (1954 – 8 มิถุนายน 2031) หรือ ฟูจิวาระ โนะ โนบูโกะ หรือ คารากูมง-อิง  นางกำนัลและพระสนมในจักรพรรดิญี่ปุ่นโดยเป็นนางกำนัลและพระสนมใน จักรพรรดิโกะ-ฮะนะโซะโนะ จักรพรรดิองค์ที่ 102 และเป็นพระราชมารดาใน เจ้าหญิงคังชิน และ จักรพรรดิโกะ-สึชิมิกะโดะ จักรพรรดิองค์ที่ 103
อูนเซิลนุย

อูนเซิลนุย  (มีชื่อเรียกอย่างเป็นทางการว่า L'Hymne de la victoire หรือ Ditanyè) เป็นเพลงชาติของบูร์กินาฟาโซ. ประพันธ์คำร้อง และ เรียบเรียงทำนองโดย ร้อยเอก โตมาส์ ซังการา เมื่อ ค.ศ. 1984 แทนเพลงชาติของสาธารณรัฐอัปเปอร์วอลตา ที่มีชื่อว่า เพลงชาติอัปเปอร์วอลตา ("Hymne National Voltaïque")
นิวาตะ อาซาโกะ

นิวาตะ อาซาโกะ (1980 – 13 สิงหาคม 2035) นางกำนัลและพระสนมในจักรพรรดิแห่งญี่ปุ่นโดยเป็นนางกำนัลและพระสนมใน จักรพรรดิโกะ-สึชิมิกะโดะ จักรพรรดิองค์ที่ 103 และเป็นพระราชมารดาใน จักรพรรดิโกะ-คะชิวะบะระ จักรพรรดิองค์ที่ 104
ใน พ.ศ. 2047 อันตรงกับปีที่ 4 ในรัชสมัยจักรพรรดิโกะ-คะชิวะบะระพระองค์ได้สถาปนาพระราชมารดาที่สิ้นพระชนม์ไปแล้วตั้งแต่ พ.ศ. 2035 ให้มีสถานะเทียบเท่า โคไตโง หรือพระราชชนนี
เจ้าชายเปรโด ดยุกแห่งกาลาเบรีย

เจ้าชายเปรโด ดยุกแห่งกาลาเบรีย  เป็นพระโอรสพระองค์ที่ 3 และพระองค์เดียวใน อินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย
พระองค์ทรงอภิเษกสมรสกับโซเฟีย แลนด์ดิลอส ยา เมนกาเลโฮ ภายหลังคือเจ้าหญิงโซเฟีย ดัชเชสแห่งคาลาเบรีย มีพระบุตรร่วมกัน 7 พระองค์ โดยภายหลังพระบิดาของพระองค์สิ้นพระชนม์ พระองค์สืบพระอิสริยยศ ดยุกแห่งกาลาเบรีย
ปู่สมบูรณ์

ปู่สมบูรณ์ เป็นภาพยนตร์ไทย ที่ออกฉายเมื่อปี พ.ศ. 2557 ซึ่งเป็นภาพยนตร์แนวโรแมนติก-สารคดี เป็นหนังสารคดีเรื่องแรกได้รับเลือกเป็นหนังเปิดเทศกาลภาพยนตร์โลก กรุงเทพฯ ครั้งที่ 12 (World Film Bangkok Festival) และยังเป็นหนังไทยขนาดยาวเรื่องแรกที่เข้าประกวดถึงรอบสุดท้ายบนเวทีระดับโลก เทศกาลภาพยนตร์สารคดีนานาชาติ อัมสเตอร์ดัม ประเทศเนเธอร์แลนด์ (IDFA) รวมทั้งได้รับเลือกและร่วมฉายในเทศกาลภาพยนตร์หลายประเทศ เช่น อังกฤษ, เกาหลีใต้, สปป.ลาว, อินเดีย เป็นต้น ยังได้รับการตอบรับอย่างดีจากนักวิจารณ์ รวมทั้งเพจหนังดังอย่าง อวยไส้แตกแหกไส้ฉีก และยังสร้างปรากฏการณ์ที่มีผู้ชมออกมาดูหนังสารคดีในโรงภาพยนตร์อย่างมาก
เรื่องย่อ.
ภาพยนตร์สารคดีเล่าถึงความรักของปู่สมบูรณ์ที่มีต่อเมียดผู้เป็นภรรยาในช่วงอายุสุดท้ายของชีวิต เป็นเวลากว่า 45 ปี แล้วที่สองสามีภรรยาดูแลซึ่งกันและกัน จนถึงตอนที่ย่าเมียดได้ล้มป่วยด้วยโรคไต และไม่สามารถช่วยเหลือตัวเองได้อีกต่อไป ปู่สมบูรณ์ก็คอยอยู่เคียงข้างย่าเมียดเสมอ แม้การร่วมชีวิตคู่จะมาจากขนบประเพณีคลุมถุงชน แต่นั่นก็ไม่ใช่ปัญหาในการใช้ชีวิตคู่ของทั้งสอง เพราะต่างฝ่ายต่างทำหน้าที่สามีภรรยาที่ดีต่อกัน รวมทั้งเป็นพ่อแม่ของลูก และปู่ย่าของหลาน ตลอดเส้นทางชีวิตพวกเขาได้สร้างความรักขึ้นมาและรักษามันไว้ชั่วนิรันดร์ แม้นไม่มีคำหวานใด ๆ เอ่ยจากปากของทั้งสอง แต่สิ่งที่เป็นอยู่มันสามารถสัมผัสรับรู้ได้ด้วยหัวใจ
อาร์ชดัชเชสมาเรียแห่งออสเตรีย

อาร์ชดัชเชสมาเรียแห่งออสเตรีย  เป็นพระธิดาพระองค์ที่ 2 ใน อินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย เป็นพระภคินีใน เจ้าชายเปรโด ดยุกแห่งกาลาเบรีย
พระองค์ทรงอภิเษกสมรสกับ อาร์ชดยุกซีโมนแห่งออสเตรีย รับพระราชทานพระอิสริยยศเป็น อาร์ชดัชเชสแห่งออสเตรีย มีพระบุตร 5 พระองค์
พระประวัติ.
อาร์ชดัชเชสมาเรีย เป็นพระธิดาพระองค์ที่ 2 ในอินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย โดยพระองค์มีพระนามแรกประสูติว่า เจ้าหญิงมาเรียแห่งบูร์บงและซิซีลีทั้งสอง
เสกสมรส.
เจ้าหญิงมาเรีย ทรงเสกสมรสกับ อาร์ชดยุกไซเมียแห่งออสเตรีย เมื่อวันที่ 13 กรกฎาคม พ.ศ. 2539 ณ ประเทศสเปน รับพระราชทานพระอิสริยยศเป็นทางการคือ อาร์ชดัชเชสมาเรียแห่งออสเตรีย พระชายา เจ้าหญิงแห่งบูร์บงและซิซีลีทั้งสอง โดยมีพระบุตรรวมกัน 5 พระองค์
แคว้นริวแน

แคว้นริวแน  เป็นหน่วยการปกครองระดับแคว้นทางทิศตะวันตกของประเทศยูเครน มีศูนย์กลางการบริหารอยู่ที่ริวแน แคว้นมีเนื้อที่ประมาณ 20,100 ตารางกิโลเมตร และมีประชากรประมาณ 1.1 ล้านคน แคว้นริวแนเคยเป็นส่วนหนึ่งของจังหวัดวอวึญของสาธารณรัฐโปแลนด์ที่ 2 ต่อมาได้รับการจัดตั้งขึ้นในฐานะส่วนหนึ่งของสาธารณรัฐสังคมนิยมโซเวียตยูเครนเมื่อวันที่ 4 ธันวาคม ค.ศ. 1939 หลังจากที่สหภาพโซเวียตเข้ารุกรานและยึดครองโปแลนด์ตะวันออกเมื่อวันที่ 17 กันยายน ค.ศ. 1939
ก่อน ค.ศ. 1992 ภายใต้นโยบายการแผลงเป็นรัสเซีย (Russification) แคว้นมีชื่อทางการเป็นภาษารัสเซียว่า แคว้นโรฟนะ (Rovno Oblast) หลังจากนั้นจึงมีชื่อเรียกเป็นภาษายูเครนว่า ริวแนนช์ชือนา
กลาดิอาตอร์

กลาดิอาตอร์ (แปลว่า "นักรบดาบ", จาก gladivs แปลว่า "ดาบ") เป็นนักสู้ติดอาวุธที่มีหน้าที่ต่อสู้เพื่อสร้างความบันเทิงแก่ผู้ชมในสมัยสาธารณรัฐโรมันและจักรวรรดิโรมัน กลาดิอาตอร์ต้องใช้ความรุนแรงในการเผชิญหน้ากับคู่ต่อสู้ที่อาจเป็นได้ทั้งกลาดิอาตอร์คนอื่น สัตว์ป่า และนักโทษที่ได้รับคำพิพากษา กลาดิอาตอร์ส่วนใหญ่เป็นทาส บุคคลที่โตมาในสภาพแวดล้อมรุนแรง หรือบุคคลที่ถูกกีดกันจากสังคม แต่ก็มีกลาดิอาตอร์บางคนที่เป็นอิสรชนซึ่งอาสาเสี่ยงชีวิตและสิทธิพลเมืองโรมันของตนเข้าแข่งขันในสังเวียน
ไม่ว่ากลาดิอาตอร์จะมีเทือกเถาเหล่ากอมาจากที่ใด พวกเขาก็สามารถนำเสนอตัวอย่างหนึ่งของจริยธรรมในการต่อสู้ของโรมแก่ผู้ชม และไม่ว่าจะต่อสู้หรือตายอย่างสมศักดิ์ศรี พวกเขาก็อาจเรียกเสียงชื่นชมและยกย่องจากมวลชนได้เช่นกัน กลาดิอาตอร์ได้รับการยกย่องทั้งในศิลปะระดับบนและศิลปะระดับล่าง และคุณค่าของพวกเขาในฐานะผู้สร้างความบันเทิงก็ได้รับการเชิดชูทั้งในวัตถุมีค่าและวัตถุธรรมดา ๆ ทั่วโลกโรมัน
ต้นกำเนิดการต่อสู้ของกลาดิอาตอร์นั้นยังคงเป็นที่ถกเถียง แต่มีหลักฐานที่สามารถสันนิษฐานกันได้ว่า มีจุดเริ่มต้นมาจากการแข่งขันต่อสู้ในพิธีกรรมศพที่จัดขึ้นในช่วงสงครามพิวนิกราว 300 ปีก่อนคริสต์ศักราช และได้กลายมาเป็นส่วนสำคัญทั้งในทางการเมืองและทางสังคมของชาวโรมันอย่างรวดเร็ว ความนิยมนั้นได้ส่งผลให้มีการจัดการต่อสู้ในเกมกีฬาสาธารณะที่หรูหราฟู่ฟ่ามากขึ้นด้วย
การต่อสู้ของกลาดิอาตอร์นั้นยังคงมีอยู่สืบมาเกือบหนึ่งพันปี โดยเป็นที่นิยมมากที่สุดในช่วง 100 ปีก่อนคริสต์ศักราชถึงคริสต์ศตวรรษที่ 2 จนกระทั่งเสื่อมความนิยมลงในช่วงต้นของคริสต์ศตวรรษที่ 5 ภายหลังจากการที่จักรวรรดิโรมันได้ประกาศให้ศาสนาคริสต์เป็นศาสนาประจำรัฐใน ค.ศ. 380 อย่างไรก็ตาม การสู้กับสัตว์ก็ยังคงดำเนินมาจนถึงคริสต์ศตวรรษที่ 6
วิลลาทูเกินท์ฮัท

วิลลาทูเกินท์ฮัท  เป็นบ้านพักอาศัยหรูในเขตแชร์นาโปเล (Černá Pole) เมืองเบอร์โน ประเทศเช็กเกีย ได้รับการออกแบบโดยลูทวิช มีส ฟัน แดร์ โรเออ สถาปนิกชาวเยอรมัน อาคารก่อสร้างขึ้นด้วยคอนกรีตเสริมเหล็ก พร้อมโครงสร้างเหล็ก สร้างขึ้นระหว่าง ค.ศ. 1928–1930 ให้แก่ฟริทซ์ ทูเกินท์ฮัท  และเกรทา  ภรรยาของเขา บ้านหลังนี้ถือเป็นหนึ่งในงานต้นแบบสถาปัตยกรรมสมัยใหม่รุ่นแรก ๆ ในยุโรป จนในเวลาต่อมาวิลลานี้ได้กลายเป็นหนึ่งในสัญลักษณ์สำคัญแห่งนวยุคนิยม
บ้านได้ออกแบบให้สูงสามชั้น ทอดตามเนินและหันหน้าเข้าสู่ด้านตะวันตกเฉียงใต้ ในส่วนของชั้นที่สอง (ชั้น G) เป็นส่วนพื้นที่สาธารณะ ประกอบด้วยห้องรับแขกหลัก เรือนกระจก และพื้นที่รับรองต่าง ๆ ซึ่งรวมไปถึงระเบียงสู่ด้านนอกด้วย นอกจากนี้ยังประกอบด้วยห้องครัวและห้องของคนรับใช้ซึ่งวางอยู่ข้างเคียงกัน ในชั้นที่สาม ประกอบด้วยทางเข้าหลักจากถนนซึ่งทำเป็นทางไปสู่ระเบียง ในโถงรับรอง และห้องต่าง ๆ ของสมาชิกครอบครัว รวมไปถึงโรงจอดรถ
บ้านมีความโดดเด่นที่ใช้วัสดุที่เป็นโครงสร้างเหล็ก และผนังกระจกขนาดใหญ่ ตกแต่งด้วยสีขาวล้วน นอกจากนี้มีส ฟัน แดร์ โรเออ ยังได้ออกแบบเครื่องเรือนให้เข้ากับอาคารนี้ด้วย โดยเขาได้ลิลลี ไรซ์ (Lilly Reich) มาร่วมออกแบบเครื่องเรือนภายในซึ่งได้แก่เก้าอี้ทูเกินท์ฮัทและเก้าอี้เบอร์โน ที่ภายหลังก็ยังคงมีการนำแบบเก้าอี้เหล่านี้ไปผลิตสืบต่อจนถึงทุกวันนี้ ภายในบ้านไม่มีการตกแต่งใด ๆ รวมไปถึงงานศิลปะต่าง ๆ แต่มีส ฟัน แดร์ โรเออ ใช้วิธีการตกแต่งอาคารโดยอาศัยลวดลายจากธรรมชาติ จากแผ่นหิน ผนังโอนิกซ์ และไม้เขตร้อนชื้น ซึ่งต่างเป็นสิ่งที่มีส ฟัน แดร์ โรเออ มีความเชี่ยวชาญเป็นอย่างมาก
วิลลาทูเกินท์ฮัทใช้งบประมาณในการสร้างในขณะนั้นที่สูงมาก เนื่องจากวิธีการก่อสร้างที่ล้ำสมัย แปลกใหม่ ค่าวัสดุชั้นเลิศ รวมไปถึงกลไกภายในอาคารทั้งระบบฮีเตอร์และระบบระบายอากาศ ได้รับการขึ้นทะเบียนเป็นแหล่งมรดกโลกใน ค.ศ. 2001
เจ้าชายอาแล็กซ็องดร์แห่งเบลเยียม

เจ้าชายอาแล็กซ็องดร์แห่งเบลเยียม (;18 กรกฎาคม พ.ศ. 2485 - 29 พฤศจิกายน พ.ศ. 2552) เป็นพระราชโอรสในพระเจ้าเลออปอลที่ 3 แห่งเบลเยียม ประสูติแต่พระราชชายา ลิเลียน เจ้าหญิงแห่งเรตี พระองค์มีศักดิ์เป็นพระราชอนุชาต่างพระราชมารดาใน สมเด็จพระราชาธิบดีอัลแบร์ที่ 2 แห่งเบลเยียม และมีศักดิ์เป็นพระราชปิตุลาใน สมเด็จพระราชาธิบดีฟีลิปแห่งเบลเยียม พระองค์อภิเษกสมรสกับ เจ้าหญิงเลอาแห่งเบลเยียม แต่พระองค์ไม่มีโอรส-ธิดา พระองค์สิ้นพระชนม์ด้วยพระอาการหลอดพระโลหิตอุดตันในพระปัปผาสะ เมื่อวันที่ 29 พฤศจิกายน พ.ศ. 2552 สิริพระชันษา 67 ปี
สงครามชเลสวิชครั้งที่สอง

สงครามชเลสวิชครั้งที่สอง  หรือ สงครามเยอรมัน-เดนมาร์ก  เป็นความขัดแย้งทางการทหารระหว่างเดนมาร์ก และ ปรัสเซีย เป็นผลพันธ์ของ ปัญหาชเลสวิช-ฮ็อลชไตน์ โดยสงครามเริ่มขึ้นในวันที่ 1 กุมภาพันธ์ ค.ศ. 1864 เมื่อ กองทัพปรัสเซียข้ามพรมแดนสู่ชเลสวิช
สงครามจบลงในวันที่ 30 ตุลาคม 1864 ด้วยความพ่ายแพ้ของเดนมาร์ก, โดยตาม สนธิสัญญาเวียนนา เดนมาร์กต้องคืนดัชชีชเลสวิช, ฮ็อลชไตน์, และ เลาเอินบวร์ค ให้กับ ปรัสเซีย และ ออสเตรีย
สโมสรฟุตบอลคาโงชิมะยูไนเต็ด

สโมสรฟุตบอลคาโงชิมะยูไนเต็ด  เป็นสโมสรฟุตบอลที่เล่นอยู่ในเจ3 ลีก ของประเทศญี่ปุ่น มีถิ่นฐานอยู่ที่เมืองคาโงชิมะ จังหวัดจังหวัดคาโงชิมะ ทางตอนใต้ของญี่ปุ่น ก่อตั้งขึ้นเมื่อปี ค.ศ. 2014 จากการรวมตัวกันของอดีตสโมสร "โวลกา คาโงชิมะ" (ヴォルカ鹿児島) กับ "เอฟซี คาโงชิมะ" (FC KAGOSHIMA)
ในอดีตเคยมีนักฟุตบอลทีมชาติไทยรุ่นเยาวชนมาเล่นอยู่ที่สโมสรแห่งนี้ด้วยคือ สิทธิโชค ภาโส
ประวัติ.
โวลกา คาโงชิมะ เคยเล่นอยู่ในลีกฟุตบอลของภูมิภาคคีวชู ทางตอนใต้ของญี่ปุ่นมาตั้งแต่ปี 1973 และได้ผ่านเข้าไปเล่นรอบเพลย์ออฟรายการ Regional League Promotion Series เพื่อขึ้นไปเล่นลีกอาชีพ Japan Football League (JFL) ซึ่งเป็นลีกระดับล่าง (ปัจจุบันคือลีกระดับ 4 ของญี่ปุ่น) แต่ยังไม่เคยไปถึงฝั่งฝัน
ส่วนทาง เอฟซี คาโงชิมะ (ชื่อเดิม NIFS United FC) ก็พยายามเลื่อนชั้นขึ้นมาเล่นในลีกฟุตบอลของภูมิภาคคีวชูเช่นเดียวกัน และทำได้สำเร็จในปี 2004 แต่ก็ไม่สามารถไปต่อถึงลีก JFL ได้
จนกระทั่งสมาคมฟุตบอลภูมิภาคคาโงชิมะ มีแนวคิดจะรวมทีมโวลกา คาโงชิมะ กับเอฟซี คาโงชิมะ เข้าด้วยกัน โดยแนวคิดนี้มีมาตั้งแต่ปี 2012 แต่ตกลงกันไม่สำเร็จ ต่อมา สามารถเจรจากันได้และรวมตัวกันได้สำเร็จโดยตั้งเป้าหมายจะเลื่อนชั้นขึ้นเจลีกให้สำเร็จ ต่อมาในปี 2013 หลังจากรวมตัวกันแล้ว สโมสรคาโงชิมะยูไนเต็ดสามารถผ่านเข้าสู่รอบสุดท้ายของรายการเพลย์ออฟได้ และได้เลื่อนขึ้นไปเล่น JFL ในฤดูกาล 2014
และในเดือนพฤศจิกายน 2015 สโมสรทำผลงานได้ดีจนได้ผ่านเข้าไปเล่นในเจลีก ดิวิชัน 3 และเมื่อสโมสรได้ไลเซนส์จากทางเจลีกให้เข้าร่วมการแข่งขัน สโมสรก็ได้เข้าแข่งขันอยู่ในลีกระดับ 3 นี้จนถึงปัจจุบัน
ตราสโมสร.
ตราสโมสรประกอบไปด้วยภูเขาไฟซากูราจิมะ ภูเขาไฟชื่อดังของจังหวัด และอ่าวคาโงชิมะ ส่วนสีแดงในตราสโมสรเป็นสีของสโมสรโวลกา คาโงชิมะ ส่วนสีฟ้าเป็นสีของสโมสรเอฟซี คาโงชิมะ
ภาษาช่วยสื่อสารนานาชาติ

ภาษาช่วยสื่อสารนานาชาติ  อาจเรียกว่า auxlang หรือ interlanguage คือภาษาที่ช่วยในการสื่อสารระหว่างคนจากหลากหลายประเทศ ที่ไม่ได้ใช่ภาษาแม่ร่วมกัน โดยมีหลายภาษาที่ถือว่าเข้าข่าย ในอดีตเช่น ภาษากรีก ภาษาละติน และในปัจจุบันเช่น ภาษาจีนมาตรฐาน ภาษาฝรั่งเศส ภาษารัสเซีย ภาษาสเปน ภาษาอังกฤษ ภาษาอาหรับ เป็นต้น แต่เนื่องจากภาษาเหล่านี้เกี่ยวข้องกับการเอาชนะทางวัฒนธรรม การเมือง และเศรษฐกิจของประเทศเจ้าของภาษา บางคนจึงต้องการให้มีภาษาประดิษฐ์ที่สร้างขึ้นมาเป็นพิเศษเป็นทางออกของปัญหานี้ โดยภาษาประดิษฐ์ที่มักถูกกล่าวถึงคือ ภาษาเอสเปรันโต อินเตร์ลิงกวา และภาษาอิดอ
ฟุจิวะระ ฟุจิโกะ

ฟุจิวะระ ฟุจิโกะ (27 กันยายน 2007 – 13 กุมภาพันธ์ 2078) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-คะชิวะบะระ จักรพรรดิองค์ที่ 104 และเป็นพระราชมารดาใน จักรพรรดิโกะ-นะระ จักรพรรดิองค์ที่ 105
มะเดะโนะโคจิ เอะอิโกะ

มะเดะโนะโคจิ เอะอิโกะ (2037 – 8 พฤศจิกายน 2065) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-นะระ จักรพรรดิองค์ที่ 105 และเป็นพระราชมารดาใน จักรพรรดิโองิมาจิ จักรพรรดิองค์ที่ 106
มะเดะโนะโคจิ ฟุซะโกะ

มาเดโนโคจิ ฟูซาโกะ (? – 12 กุมภาพันธ์ 2124) พระชายาในจักรพรรดิญี่ปุ่นโดยเป็นพระชายาในจักรพรรดิโองิมาจิ จักรพรรดิองค์ที่ 106 เป็นพระมารดาในเจ้าชายมาซาฮิโตะ อดีตรัชทายาทในจักรพรรดิโองิมาจิ และเป็นพระอัยยิกาในจักรพรรดิโกะ-โยเซ จักรพรรดิองค์ที่ 107 พระโอรสในเจ้าชายมาซาฮิโตะ
ซากิโกะ โคโนเอะ

ซากิโกะ โคโนเอะ (2118 – 11 สิงหาคม 2173) พระสนมในจักรพรรดิญี่ปุ่นเป็นธิดาในโคโนเอะ ซากิฮิซะ เป็นพระสนมหรือเนียวโงในจักรพรรดิโกะ-โยเซ จักรพรรดิองค์ที่ 107 และเป็นพระราชมารดาในจักรพรรดิโกะ-มิซุโน จักรพรรดิองค์ที่ 108 รวมถึงเป็นพระอัยยิกาของจักรพรรดินีและจักรพรรดิอีก 4 องค์ถัดมา
โคโนเอะ ซากิฮิซะ

โคโนเอะ ซากิฮิซะ (2079 – 7 มิถุนายน 2155) ขุนนางในยุคมูโรมาจิ ยุคอาซูจิ–โมโมยามะ ถึงยุคเอโดะ ซึ่งได้ดำรงตำแหน่งคัมปากุ หรือผู้สำเร็จราชการในรัชสมัยจักรพรรดิโกะ-นาระ และเป็นไดโจไดจิงในรัชสมัยจักรพรรดิโองิมาชิเป็นบิดาของโคโนเอะ ซากิโกะ พระสนมในจักรพรรดิโกะ-โยเซ เป็นพระอัยกา (ตา) ในจักรพรรดิโกะ-มิซุโน และเป็นบิดาบุญธรรมของโทโยโตมิ ฮิเดโยชิ ซึ่งทำให้ฮิเดโยชิเป็นทายาทของตระกูลฟูจิวาระ ตามกฎหมายและได้ขึ้นเป็นคัมปากุใน พ.ศ. 2129
ออเรคอน

ออเรคอน  เป็นบริษัทให้บริการทางด้านวิศวกรรม การจัดการ การออกแบบวางแผน การจัดการโครงการ และที่ปรึกษา ตั้งอยู่ที่ประเทศออสเตรเลียและประเทศแอฟริกาใต้
ประวัติ.
ก่อตั้งขึ้นจากการควบรวมกิจการที่ปรึกษาด้านวิศวกรรม 3  แห่งได้แก่ Africon, Connell Wagner และ Ninham Shand  Aurecon มีพนักงานทั้งสิ้นประมาณ 7500 คน ดำเนินกิจการใน 28 ประเทศในภูมิภาคแอฟริกา เอเชีย-แปซิฟิก และตะวันออกกลาง
Africon ก่อตั้งในปี 1935 ในช่วงการควบควมกิจการ Africon เคยได้รับการจัดอันดับให้เป็น 1 ใน 200 ของบริษัทออกแบบที่ดีที่สุดในโลก และเป็นบริษัทวิศวกรรมที่ใหญ่ที่สุดในแอฟริกาใต้อีกด้วย โดยให้บริการทั้งภาครัฐและเอกชนมนกลุ่มอุตสาหกรรมการขนส่ง อสังหาริมทรัพย์  บริการองค์กรท้องถิ่น พลังงานและเหมืองแร่
Connell Wagner เคยเป็นบริษัทที่ปรึกษาด้านวิศวกรรมที่ใหญ่ที่สุดในภูมิภาคเอเชีย-แปซิฟิก ด้วยประวัติการดำเนินงานมามากกว่า 75 ปี ในการให้บริการทางด้านเทคนิคในหลากหลายกลุ่มธุรกิจ โดยเฉพาะอาคาร อุตสาหกรรม การขนส่ง การพัฒนาเมือง แหล่งน้ำ การพัฒนาประเทศ สิ่งแวดล้อม พลังงาน การสื่อสาร และการทหาร
Ninham Shand ก่อตั้งในปี 1935 เคยเป็นบริษัทเอกชนชั้นนำในแอฟริกาในกลุ่มที่ปรึกษาด้านวิศวกรรมและวิทยาศาสตร์สิ่งแวดล้อม ให้บริการที่ปรึกษาในหลายพื้นที่รวมถึงแหล่งน้ำและการประปา อุตสาหกรรมหนัก การบำบัดของเสีย โครงสร้างพื้นฐาน งานโครงสร้างและอาคาร การขนส่งและถนน รวมถึงวิทยาศาตร์สิ่งแวดล้อม
โครงการที่สำคัญ.
บริษัทได้ให้บริการในการออกแบบและบริหารโครงการใน 12 กลุ่มตลาด ได้แก่ ธุรกิจอาคาร การก่อสร้าง การสื่อสารและข้อมูล การทหาร พลังงาน ภาครัฐ การพัฒนาประเทศ การอุตสาหกรรม ทรัพยากร การขนส่งและแหล่งน้ำ
ฟุจิวะระ โนะ มิสึโกะ

ฟุจิวะระ โนะ มิสึโกะ (2145 – 6 มีนาคม 2199) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-มิซุโน จักรพรรดิองค์ที่ 108 และเป็นพระราชมารดาหรือโคไตโงใน จักรพรรดิโกะ-โคเมียว จักรพรรดิองค์ที่ 110
เจ้าหญิงอะกิโกะ (จักรพรรดิโกะ-ไซ)

เจ้าหญิงอะกิโกะ (2181 – 2 สิงหาคม 2223) เจ้าหญิงและพระสนมในจักรพรรดิญี่ปุ่นโดยเป็นพระธิดาใน เจ้าชายโยะชิฮิโตะ พระราชโอรสใน จักรพรรดิโกะ-โยเซ จักรพรรดิองค์ที่ 108 และเป็นพระสนมหรือเนียวโงใน จักรพรรดิโกะ-ไซ จักรพรรดิองค์ที่ 110 มีพระโอรสเพียงพระองค์เดียวคือ เจ้าชายโอะซะฮิโตะ
พระเจ้าราชวรวงศ์เธอ พระองค์เจ้าอำพัน

พระเจ้าราชวรวงศ์เธอ พระองค์เจ้าอำพัน หรือ พระองค์เจ้าพัน (พ.ศ. 2346 — 15 กุมภาพันธ์ พ.ศ. 2424) พระราชธิดาพระองค์ที่ 12 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น
พระประวัติ.
พระเจ้าราชวรวงศ์เธอ พระองค์เจ้าอำพัน ประสูติเมื่อพ.ศ. 2346 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น มีพระขนิษฐาร่วมเจ้าจอมมารดา 1 พระองค์คือ พระเจ้าราชวรวงศ์เธอ พระองค์เจ้าเกสร
ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นและพระองค์เจ้าอำพันว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นและพระองค์เจ้าอำพันหลงเชื่อ และเจ้าจอมมารดาปิ่นจะไปรับตัวอีจั่นมาที่ตำหนัก ส่วนพระองค์เจ้าอำพันผู้เป็นพระเชษฐภคินีของพระองค์เจ้าเกสร มีรับสั่งให้อีนวลและอีเลยหาซื้อฟักทองมีขนาดเท่ากระโถน เพื่อพระองค์จะได้มาทำโถใส่ข้าวยาคูถวายพระสงฆ์ เป็นการทำบุญรับขวัญพระองค์เจ้าเกสร ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้
พระเจ้าราชวรวงศ์เธอ พระองค์เจ้าอำพัน สิ้นพระชนม์ในรัชกาลที่ 5 เมื่อวันพุธที่ 15 กุมภาพันธ์ พ.ศ. 2424 พระชันษา 79 ปี
ฟุตบอลชิงแชมป์แห่งชาติยุโรป 2020 รอบคัดเลือก

การแข่งขัน ฟุตบอลชิงแชมป์แห่งชาติยุโรป 2020 รอบคัดเลือก เป็นการแข่งขันฟุตบอลที่กำลังจะเกิดขึ้นนั้นจะลงเล่นตั้งแต่เดือนมีนาคม ค.ศ. 2019 ถึงเดือนมีนาคม ค.ศ. 2020 เพื่อหาทีมฟุตบอลทีมชาติที่จะเข้าแข่งขัน ฟุตบอลชิงแชมป์แห่งชาติยุโรป 2020 รอบสุดท้าย 20 ทีม และ 4 ทีมจากการแข่งขันรายการยูฟ่าเนชันส์ลีก ฤดูกาล 2018–19 ทำให้ประเทศต่างๆ จะได้เส้นทางที่สองที่จะได้สิทธิ์ไปเล่นสำหรับทัวร์นาเมนต์รอบสุดท้ายเป็นครั้งแรกตั้งแต่ ปี ค.ศ. 1976 โดยในครั้งนี้ไม่มีทีมใดที่จะได้สิทธิ์แข่งขันฟุตบอลชิงแชมป์แห่งชาติยุโรปรอบสุดท้ายโดยอัตโนมัติในฐานะประเทศเจ้าภาพ เนื่องจากมีการจัดการแข่งขันในรอบสุดท้ายถึง 13 ประเทศ
รวมทั้งสิ้น 55 ทีมชาติที่จะเข้าร่วมในกระบวนการการคัดเลือก และคอซอวอจะได้เข้าร่วมเป็นครั้งแรก
ทีมที่ผ่านเข้ารอบ.
<onlyinclude>
ตารางการแข่งขัน.
ด้านล่างนี้เป็นตารางของแคมเปญฟุตบอลชิงแชมป์แห่งชาติยุโรป 2020 รอบคัดเลือก
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 2 ธันวาคม ค.ศ. 2018 ต่อเนืองจากการจับสลาก
การจับสลาก.
การจับสลากรอบคัดเลือกรอบแบ่งกลุ่มได้จัดขึ้นเมื่อวันที่ 2 ธันวาคม ค.ศ. 2018 เวลา 12:00 น. ตามเวลายุโรปกลาง (11:00 น. ตามเวลาท้องถิ่น) ที่คอนเวนชันเซ็นเตอร์ดับลิน ในดับลิน ประเทศไอร์แลนด์ ทั้งหมด 55 ทีมชาติจากยูฟ่ามีสิทธิ์ที่จะได้เข้าร่วมในฟุตบอลชิงแชมป์แห่งชาติยุโรป 2020 ทัวร์นาเมนต์รอบคัดเลือก ชาติสมาชิก 55 ชาติจะถูกแบ่งออกเป็นสิบกลุ่ม ห้ากลุ่มแรกมีอยู่ห้าทีม และอีกห้ากลุ่มมีอยู่หกทีม
ทีมวาง.
แต่ละทีมจะเป็นทีมวางขึ้นอยู่กับการจัดอันดับโดยรวมยูฟ่าเนชันส์ลีก เดือนพฤศจิกายน 2018 ทีมที่อยู่ใน "ตัวเอียง" คือชาติเจ้าภาพในรอบสุดท้าย
สรุปผลการแข่งขัน.
<templatestyles src="Legend/styles.css" />  ชนะเลิศและรองชนะเลิศของแต่ละกลุ่มจะได้ผ่านเข้ารอบโดยตรงสำหรับ ฟุตบอลชิงแชมป์แห่งชาติยุโรป 2020
<templatestyles src="Legend/styles.css" />  แต่ละทีมได้ผ่านเข้าสู่ เพลย์ออฟ, เลือก ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19
<templatestyles src="Legend/styles.css" />  ทีมอื่นๆ ตกรอบก่อนรอบคัดเลิอก รอบแบ่งกลุ่ม
กลุ่ม.
แต่ละนัดจะทำการแข่งขันตั้งแต่วันที่ 21 มีนาคม ถึง 19 พฤศจิกายน ค.ศ. 2019.
ผู้ทำประตู.
การแข่งขันทั้งหมดมี 801 ประตูที่ทำได้ใน 250 นัด สำหรับค่าเฉลี่ย ประตูต่อนัด (ณ วันที่ 19 พฤศจิกายน ค.ศ. 2019)
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ตารางอันดับโดยรวม.
การจัดอันดับโดยรวมจะถูกใช้สำหรับการจัดทีมวางใน การจับสลากฟุตบอลชิงแชมป์แห่งชาติยุโรป 2020 รอบสุดท้าย
จอห์น วินดัม

จอห์น วินดัม ปากส์ ลูคัส เบย์นอน แฮร์ริส (10 กรกฎาคม ค.ศ. 1903 – 11 มีนาคม ค.ศ. 1969) เป็นนักเขียนชาวอังกฤษ เกิดที่เมืองดอร์ริดจ์ในวอริกเชอร์ (ปัจจุบันอยู่ในเขตเวสต์มิดแลนส์) เป็นบุตรของจอร์จ เบย์นอน แฮร์ริสกับเกอร์ทรูด ปากส์ มีน้องชายที่ต่อมาเป็นนักเขียนเช่นกันคือ วิเวียน เบย์นอน แฮร์ริส วินดัมใช้ชีวิตวัยเด็กในเขตเอดจ์บาสตันในเมืองเบอร์มิงแฮม เมื่อเขาอายุได้ 8 ปี บิดาและมารดาของเขาแยกกันอยู่ วินดัมเรียนในหลายโรงเรียนก่อนจะเรียนที่โรงเรียนบีเดลส์ จากนั้นเขาทำงานหลายอย่างรวมถึงเขียนเรื่องสั้นให้นิตยสารอเมริกันหลายฉบับ โดยใช้นามปากกาส่วนใหญ่ว่า "จอห์น เบย์นอน" และ "จอห์น เบย์นอน แฮร์ริส"
ในช่วงสงครามโลกครั้งที่สอง วินดัมรับราชการในกระทรวงสารสนเทศ ก่อนจะย้ายไปอยู่กองทหารสื่อสาร นอกจากนี้เขายังส่วนร่วมในการยกพลขึ้นบกที่นอร์ม็องดี หลังสงคราม วินดัมกลับมาเขียนหนังสือ ในปี ค.ศ. 1951 เขาตีพิมพ์นิยายเรื่อง "The Day of the Triffids" โดยใช้ชื่อจริง นิยายเรื่องนี้ได้รับการตอบรับอย่างล้นหลาม นอกจากนิยายเรื่องนี้แล้ว วินดัมยังมีผลงานที่สำคัญอื่น ๆ ได้แก่ "The Chrysalids" (ค.ศ. 1955) และ "The Midwich Cuckoos" (ค.ศ. 1957)
ด้านชีวิตส่วนตัว วินดัมแต่งงานกับเกรซ อิโซเบล วิลสันในปี ค.ศ. 1963 วินดัมเสียชีวิตที่บ้านในเมืองปีเตอส์ฟิลด์ ในปี ค.ศ. 1969
ดนตรีแก่นเรื่องดอกเตอร์ฮู

ดนตรีแก่นเรื่อง"ดอกเตอร์ฮู" เป็นการสร้างสรรผลงานของนักประพันธเพลงชาวออสเตรเลีย และเรียบเรียงโดยเดเลีย เดอร์บี้เชียร์ ณ สถานีส่งสัญญาณวิทยุบีบีซีเมื่อปี ค.ศ.1963 อีกทั้งยังนับได้ว่าเป็นดนตรีอิเล็กทรอนิกส์เพลงแรกที่ถูกเล่นเป็นเพลงแก่นเรื่องบนจอแก้ว มันได้ถูกใช้เป็นเพลงประกอบของนภาพยนตร์ชุดสืบเนื่องแนววิทยาศาสตร์อย่างเรื่องดอกเตอร์ฮู และถูกนำมาประยุกต์เปลี่ยนแปลงหลายต่อหลายครั้ง
ถึงแม้ว่าดนตรีแก่นเรื่องจะถูกนำมาเปลี่ยนอยู่หลายครั้งแต่จังหวะก็ยังคงไม่ได้ถูกปรับเปลี่ยนแต่อย่างใด เพลงประกอบแบบดั้งเดิมได้ถูกเขียนและจัดให้อยู่ใน E minor หลากหลายเวอร์ชันรวมถึงล่าสุดที่ถูกเรียบเรียงโดยเมอร์รีย์ โกลด์ ก็ยังคงดำรงใช้คีย์เดิมอยู่ ยกเว้นของปีเตอร์ โฮเวลล์(F# minor)และเคฟฟ์ แมคคัลลอค(A minor)
ถึงแม้ว่าผลงานต่างๆ จะถูกอ้างอิงและใช้ในอัลบั้มเพลงประกอบภายใต้ชื่อว่า 'เพลงประกอบดอกเตอร์ฮู'ซึ่งชื่อเป็นทางการของเพลงนี้ก็คือ 'ดอกเตอร์ฮู' แต่กลับกลายเป็นว่าในชีทเพลงแบบต้นตำหรับกลับใช้ชื่อว่า 'ดร.ฮู' แทน
ฟุตบอลชิงถ้วยพระราชทานคิงส์คัพ ครั้งที่ 45

การแข่งขันฟุตบอลชิงถ้วยพระราชทานคิงส์คัพครั้งที่ 45 จัดขึ้นระหว่างวันที่ 14–16 กรกฎาคม พ.ศ. 2560 โดยมีทีมเข้าร่วมการแข่งขันทั้งหมด 4 ทีม แข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ บูร์กินาฟาโซ, เกาหลีเหนือ และ เบลารุส.
ทีมที่เข้าร่วม.
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
สนามแข่งขัน.
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
แมตช์.
เวลาทั้งหมดเป็นเวลาท้องถิ่น, เวลาอินโดจีน 
อันดับดาวซัลโว.
หมายเหตุ : ไม่รวมประตูลูกจุดโทษในช่วงเสมอ
<templatestyles src="Div col/styles.css"/>
การจำหน่ายตั๋ว.
การแข่งขันฟุตบอลชิงถ้วยพระราชทานคิงส์คัพ ครั้งที่ 45 จะมีการจำหน่ายตั๋วเข้าชมเกมการแข่งขันที่ไทยทิกเก็ตเมเจอร์ ทุกสาขา ทุกช่องทางการจำหน่ายตั้งแต่วันที่ 27 มิถุนายน พ.ศ. 2560 เวลา 10.00 น. เป็นต้นไป
ดีนาร์อิรัก

ดีนาร์ (สัญลักษณ์: د.ع; รหัส: IQD) เป็นสกุลเงินของประเทศอิรัก ออกโดยธนาคารกลางอิรัก สามารถแบ่งได้เป็นหน่วยย่อยได้ 1000 ฟิลส์ (فلس) แต่ปัจจุบันไม่ได้ใช้ เนื่องจากผลของเงินเฟ้อ
ประวัติ.
ดีนาร์อิรักเริ่มใช้ในระบบครั้งแรกเมื่อวันที่ 1 เมษายน ค.ศ. 1932 โดนแทนที่เงินสกุลรูปีอินเดียซึ่งใช้มาตั้งแต่การครอบครองของสหราชอาณาจักรในช่วงสงครามครั้งที่ 1
พัฒนาการหลัง ค.ศ. 1990.
หลังจากสงครามอ่าวในปี ค.ศ. 1990 เนื่องจากถูกคว่าบาตรโดยสหประชาชาติ แม่พิมพ์เดิมที่สวิสจึงไม่สามารถใช้ได้ ดังนั้นจึงมีการพิมพ์ธนบัตรรุ่นใหม่ที่คุณภาพต่ำลงมาใช้แทน และธนบัตรรุ่นเดิมถูกเรียกว่า "ดีนาร์สวิส" ส่วนธนบัตรรุ่นใหม่ถูกเรียกว่า "ดีนาร์ซัดดัม"
อย่างไรก็ตาม ดีนาร์สวิสยังคงใช้หมุนเวียนในพื้นที่ชาวเคิร์ดในอิรัก โดยรัฐบาลเคิร์ดปฏิเสธที่จะยอมรับธนบัตรดีนาร์ซัดดัมซึ่งมีคุณภาพต่ำ และเนื่องจากการเพิ่มขึ้นอย่างมากของปริมาณเงินดีนาร์ซัดดัม ในขณะที่ปริมาณดีนาร์สวิสมีเท่าเดิม ดีนาร์สวิสจึงแข็งค่าขึ้นอย่างมาก ดังนั้นพื้นที่ทางตอนเหนือของอิรักใช้สกุลเงินที่เสถียรจึงไม่ได้รับผลกระทบจากภาวะเงินเฟ้อ ในขณะที่ส่วนอื่นๆ ของประเทศต้องเผชิญกับภาวะเงินเฟ้ออย่างหนัก 
หลังจากซัดดัม ฮุสเซนถูกโค่นล้มในการการบุกครองอิรัก ค.ศ. 2003 สภาปกครองอิรักได้พิมพ์เงินดีนาร์ซัดดัมออกมาเพิ่มเป็นมาตรการชั่วคราวในระหว่างกระบวนการสร้างสกุลเงินใหม่
และในช่วงตั้งแต่ 15 ตุลาคม ค.ศ. 2003 ถึง 15 มกราคม ค.ศ. 2004 รัฐบาลชั่วคราวร่วมได้ออกเงินดีนาร์อิรักใหม่ เงินดีนาร์อิรักใหม่ถูกแลกเปลี่ยนโดยกำหนดอัตราเท่าเดิมสำหรับดีนาร์ซัดดัม ในขณะที่ดีนาร์สวิสถูกแลกเปลี่ยนในอัตรา 1 ดีนาร์สวิส = 150 ดีนาร์ใหม่
เดอะเฟซ (อเมริกัน ฤดูกาลที่ 1)

เดอะเฟซ ซีซัน 1  ได้เริ่มออกอากาศทางออนไลน์ในวันที่ 1 กุมภาพันธ์ 2013 และออกอากาศทางโทรทัศน์ในวันที่ 12 กุมภาพันธ์ 2013 ทางช่อง ออกซิเจน] โคโค โรชา, คาโรลินา คูโควา และ เนโอมี แคมป์เบลล์ ได้มาทำหน้าที่เป็นเมนเทอร์ในซีซันนี้ โดยมี ไนเกล บาร์เกอร์ ทำหน้าที่เป็นพิธีกร
ผู้ชนะในซีซันนี้คือ เดวีน อับดุลลาห์ วัย 21 ปี จาก เดอะบร็องซ์, นครนิวยอร์ก
ข้อมูลการแข่งขัน.
ตารางการคัดออก.
 ทีมโคโค  
 ทีมคาโรลินา  
 ทีมเนโอมี 
#เปลี่ยนทาง ทีมที่ชนะแคมเปญประจำสัปดาห์
#เปลี่ยนทาง ผู้เข้าแข่งขันที่เสี่ยงในการถูกคัดออกในสัปดาห์
#เปลี่ยนทาง ผู้เข้าแข่งขันที่ถูกคัดออกประจำสัปดาห์
#เปลี่ยนทาง ผู้เข้าแข่งขันที่ถอนตัวจากการแข่งขัน
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "เดอะเฟซ"
ศิวัช พงษ์เพียจันทร์

ศาสตราจารย์ดร.ศิวัช พงษ์เพียจันทร์ เกิดเมื่อวันที่ 18 กันยายน พ.ศ. 2517 (ปัจจุบันอายุ 49 ปี) ที่อำเภอเมือง จังหวัดเชียงใหม่ เป็นบุตรชายของ รองศาสตราจารย์เพทาย พงษ์เพียจันทร์ และ รองศาสตราจารย์พันทิพา พงษ์เพียจันทร์ ปัจจุบันดำรงตำแหน่งเป็นศาสตราจารย์ขั้นสูง (เดิม เรียกว่า ศาสตราจารย์ญาณวิทย์ หรือศาสตราจารย์ในระดับ 11) สาขาวิทยาศาสตร์สิ่งแวดล้อม และเป็นผู้อำนวยการศูนย์วิจัยและพัฒนาการป้องกันและจัดการภัยพิบัติ ประจำคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์ นอกจากนั้น ดร.ศิวัช ยังเป็นนักวิจัยด้านมลพิษทางอากาศประจำ Institute of Earth Environment, Chinese Academy of Sciences (IEECAS) เมือง Xi’an ประเทศจีน และเป็นหนึ่งในคณะทำงานโครงการวิจัยขั้วโลก ในพระราชดำริฯ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งเคยไปศึกษาวิจัยที่สถานี Great Wall บน ทวีปแอนตาร์กติกา ในช่วงเดือนมกราคม 2559 
ศาสตราจารย์ ดร.ศิวัช มีผลงานตีพิมพ์ในหนังสือพิมพ์กรุงเทพธุรกิจและวารสารวิชาการระดับนานาชาติ เช่น Atmospheric Environment, Environmental Pollution, Science of the Total Environment รวมถึงได้รับเชิญเพื่อให้ความรู้เชิงวิชาการทางรายการตามสถานีโทรทัศน์ต่างๆ เช่น รายการช่วยคิดช่วยทำ ฮาร์ดคอร์ข่าว สภาท่าพระอาทิตย์ และสภากาแฟ เวทีชาวบ้าน
การศึกษา.
ดร.ศิวัช พงษ์เพียจันทร์ จบการศึกษาระดับประถมศึกษาและมัธยมศึกษาปีที่ 3 จากโรงเรียนปรินส์รอยแยลส์วิทยาลัย จากนั้น ดร.ศิวัชได้รับทุนรัฐบาลไทย ไปศึกษาต่อที่ประเทศญี่ปุ่นเป็นเวลา 11 ปี โดยได้ศึกษาตั้งแต่ระดับชั้นมัธยมปลายที่โรงเรียนสาธิตมหาวิทยาลัยโตเกียวกัคคุเง และศึกษาต่อในระดับปริญญาตรีและโทที่มหาวิทยาลัยฮอกไกโด สาขาวิชาสมุทรศาสตร์และเคมีสิ่งแวดล้อม ดร.ศิวัชสำเร็จการศึกษาระดับปริญญาเอกจากมหาวิทยาลัยเบอร์มิงแฮม สหราชอาณาจักร สาขาวิชาวิทยาศาสตร์สิ่งแวดล้อมและภูมิศาสตร์ หลังจากนั้นได้รับทุน Postdoc เพื่อศึกษาต่อด้าน Source Apportionment of Air Pollutants ที่ Hong Kong Polytechnic University ภายใต้การสนับสนุนจาก UNESCO เป็นเวลาหนึ่งปี นอกจากนั้น ดร.ศิวัชได้รับทุน Postdoc จาก Chinese Academy of Sciences เพื่อศึกษาต่อด้าน Carbonaceous Aerosols ที่ IEECAS เป็นระยะเวลาสามปี
การทำงาน.
ดร.ศิวัช พงษ์เพียจันทร์ เริ่มสอนหนังสือที่คณะการจัดการสิ่งแวดล้อม มหาวิทยาลัยสงขลานครินทร์ ในปีพ.ศ. 2549 และได้รับพระบรมราชโองการโปรดเกล้าฯ แต่งตั้งตำแหน่งศาสตราจารย์ ในสาขาวิชาวิทยาศาสตร์สิ่งแวดล้อม เมื่อวันที่ 8 ตุลาคม พ.ศ. 2557 ในขณะดำรงตำแหน่งเป็นอาจารย์ประจำคณะพัฒนาสังคมและสิ่งแวดล้อมสถาบันบัณฑิตพัฒนบริหารศาสตร์ หรือนิด้า 
ปัจจุบัน ศ. ดร. ศิวัช ดำรงตำแหน่งเป็นคณะกรรมการปฏิรูปประเทศด้านทรัพยากรธรรมชาติและสิ่งแวดล้อม รวมทั้งปฏิบัติหน้าที่เป็นผู้ทรงคุณวุฒิในคณะอนุกรรมการอนุสัญญามินามาตะฯ และอนุกรรมการด้านวิชาการแก้ไขปัญหามลภาวะทางอากาศ
วิชาฆ่าภาคบังคับ

วิชาฆ่าภาคบังคับ เป็นนวนิยายภาษาญี่ปุ่น แต่งโดยโคจุน ทะคะมิ ตีพิมพ์ครั้งแรกในวันที่ 26 กุมภาพันธ์ ค.ศ. 1999 เป็นเรื่องราวของเด็กมัธยมกลุ่มหนึ่งที่ถูกบังคับให้เข้าร่วมรายการที่จัดขึ้นโดยรัฐบาล ซึ่งบังคับให้พวกเขาฆ่ากันเอง ก่อนที่จะมีการตีพิมพ์ "วิชาฆ่าภาคบังคับ" ได้ผ่านเข้ารอบในการประกวดรางวัลหนังสือสยองขวัญของญี่ปุ่นในปีค.ศ. 1997 แต่เมื่อถึงรอบชิงชนะเลิศไม่ได้รับการคัดเลือก จนกระทั่งได้ตีพิมพ์ในปีค.ศ. 1999 และกลายเป็นหนังสือขายดีอย่างเหนือความคาดหมาย หนึ่งปีให้หลังได้มีการดัดแปลงนวนิยายเล่มนี้เป็นภาพยนตร์ ออกฉายในชื่อ "เกมนรก โรงเรียนพันธุ์โหด" ซึ่งประสบความสำเร็จทางรายได้เป็นอย่างสูงและถูกวิพากษ์วิจารณ์ถึงความรุนแรงในเวลาเดียวกัน และด้วยความสำเร็จนี้เอง ทำให้ภาพยนตร์ทำรายได้สูงที่สุดในปีที่ออกฉายและได้มีการสร้างภาคต่อตามมา
วิชาฆ่าภาคบังคับ เป็นที่พูดถึงอีกครั้งภายหลังนวนิยายเรื่อง"เกมล่าชีวิต" โดยซูซาน คอลลินส์ ได้ออกวางจำหน่ายและประสบความสำเร็จทางยอดขายเป็นอย่างมาก โดยผู้อ่านบางกลุ่มได้ระบุว่าคอลลินส์นั้นลอกแนวคิดของนวนิยายเล่มนี้มา อย่างไรก็ตามคอลลินส์ได้ออกมาปฏิเสธต่อกระแสดังกล่าว เธอระบุว่าเธอไม่เคยได้ยินชื่อนวนิยายเรื่อง"วิชาภาคบังคับ" หรือชื่อของโคจุน ทะคะมิมาก่อน จนกระทั่งหนังสือของเธอได้วางขาย
เจ้าชายคาร์ล ดยุกแห่งเวสเตร์เกิตลันด์

เจ้าชายคาร์ล ดยุกแห่งเวสเตร์เกิตลันด์  เป็นพระราชโอรสพระองค์ที่ 3 ในสมเด็จพระเจ้าออสการ์ที่ 2 แห่งสวีเดน กับสมเด็จพระราชินีโซเฟียแห่งสวีเดน ทรงเสกสมรสกับเจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ พระราชธิดาในสมเด็จพระเจ้าเฟรเดอริกที่ 8 แห่งเดนมาร์ก กับสมเด็จพระราชินีลูอีสแห่งเดนมาร์ก มีพระโอรส-ธิดารวม 4 พระองค์ โดยพระองค์ถือเป็นพระราชอัยกา (ตา) ใน 3 พระมหากษัตริย์ ดังนี้
พระองค์ทรงมีฐานันดรเป็น เจ้าชายแห่งสวีเดนและนอร์เวย์ ดยุกแห่งเวสเตร์เกิตลันด์ ตั้งแต่แรกประสูติ
เจ้าหญิงอิงเงอปอร์แห่งเดนมาร์ก ดัชเชสแห่งเว็สเตอร์เยิตลันด์

เจ้าหญิงอิงเงอปอร์แห่งเดนมาร์กและสวีเดน ดัชเชสแห่งเว็สเตอร์เยิตลันด์  (เดิม: เจ้าหญิงอิงเงอร์บอร์กแห่งเดนมาร์ก) ทรงเป็นพระราชธิดาใน สมเด็จพระเจ้าเฟรเดอริกที่ 8 แห่งเดนมาร์ก กับ สมเด็จพระราชินีลูอีสแห่งเดนมาร์ก เป็น เจ้าหญิงแห่งเดนมาร์ก ตั้งแต่แรกประสูติ ต่อมาทรงเสกสมรสกับ เจ้าชายคาร์ล ดยุกแห่งเว็สเตอร์เยิตลันด์ พระราชโอรสใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนัสเซา ทำให้ทรงเป็น เจ้าหญิงแห่งสวีเดน จาการเสกสมรสด้วย มีพระโอรส-ธิดารวม 4 พระองค์ โดยพระองค์ถือเป็นพระราชอัยยิกา (ยาย) ใน 3 พระมหากษัตริย์ ดังนี้
ภายหลังอภิเษกสมรส ทรงดำรงพระพระอิสริยยศเป็น เจ้าหญิงแห่งสวีเดน ดัชเชสแห่งเว็สเตอร์เยิตลันด์